கொதிப்புக் கொப்பளம்

கொதிப்புக் கொப்பளம் (boil, also called a furuncle) என்பது  மயிர்க்கால்களில் ஏற்படும் ஒரு தொற்று ஆகும். இது பொதுவாக ஸ்டேஃபிளோகோகஸ் ஆரியஸ் என்ற பாக்டீரியாவால்  ஏற்படுகிறது. இதன் விளைவாக சீழும், இறந்த திசுக்களும் சேர்வதால் தோலில்  வீக்கமும் வலியும் ஏற்படும்.  தனித்தனியான பல கொதிப்புக் கொப்புளங்கள் ஒரே நேரத்தில் ஐந்திற்கும் மேற்பட்ட மயிற்கால்களில் உருவானால் அது இராஜபிளவு என்று அழைக்கப்படும்.  

 அறிகுறிகள் 
கொதிப்புக் கொப்பளம் என்பது மயிர்க்கால்களைச் சுற்றி சிவந்து, சீழ் நிறைந்த கட்டியாக வலியை உண்டாக்குவதாக இருக்கும். அவை பட்டாணி அளவு முதல் கோல்ஃப் பந்து அளவு வரை இருக்கும். கொதிப்புக் கொப்புளத்தில் சீழ் வழியத் தயாராக இருக்கும்போது கட்டியின் மையத்தில் மஞ்சள் அல்லது வெள்ளை நிறப் புள்ளியைக் காணப்படும். கடுமையான தொற்று ஏற்படும்போது,  காய்ச்சல், வீங்கிய நிணநீர்க்கணு, களைப்பு ஆகியவை ஏற்படக்கூடும். மீண்டும் மீண்டும் வரும் கொதிப்புக் கொப்புளம் நாள்பட்ட சீழ்கட்டி என்று அழைக்கப்படுகிறது.     இந்தத் தோல் தொற்று பல நோயாளிகளுக்கு மீண்டும் மீண்டும் ஏற்படுவதுடன், குடும்பத்தின் மற்ற உறுப்பினர்களுக்கும் பரவுகின்றது. நோய் எதிர்ப்பு சக்தியைக் குறைக்கும்  பொதுவான காரணிகளான  நீரிழிவு நோய், உடற் பருமன், இரத்தக் கோளாறுகள் ஆகியவை இதற்கான காரணங்களில் அடங்கும். 

பிட்டம் அல்லது மலவாய் அருகே, முதுகு, கழுத்து, வயிறு, மார்பு, கைகள் அல்லது கால்கள் அல்லது தொப்புள் போன்ற பகுதிகளில் கூட கொதிப்புக் கொப்புளங்கள் தோன்றக்கூடும்.  கண்ணைச் சுற்றி கொதிப்புக் கொப்புளம் தோன்றக்கூடும், அங்கு அவை கண்கட்டி என்று அழைக்கப்படுகின்றன. 

 சிக்கல்கள் 
கொதிப்புக் கொப்பளங்களின் மிகவும் பொதுவான சிக்கல்கள் தோல், முதுகுத் தண்டு, மூளை, சிறுநீரகங்கள் அல்லது பிற உறுப்புகளில் வடுக்கள் மற்றும் தொற்று அல்லது சீழ்ப்பிடிப்பு போன்றவை ஏற்படும். தொற்றுகள் இரத்த ஓட்டத்திலும் ( பாக்டீரியா ) பரவி உயிருக்கு ஆபத்தானதாகவும் மாறக்கூடும்.  எஸ். ஆரியஸ் கிருமித் தொற்று முதலில் தோலையும் அதன் அமைப்புகளையும் (உதாரணமாக, செபாசியஸ் சுரப்பிகள், மயிர்க்கால்கள் ) பாதிக்கின்றன அல்லது சேதமடைந்த தோல் (வெட்டுகள், சிராய்ப்புகள்) வழியாக ஆக்கிரமிக்கின்றன. சில நேரங்களில் தொற்றுகள் ஒப்பீட்டளவில் குறைவாகவே இருக்கும் ( கண்கட்டி, , கழலை அல்லது இராசபிளவை போன்றவை), ஆனால் மற்ற நேரங்களில் அவை மற்ற தோல் பகுதிகளுக்கும் பரவக்கூடும் ( கலவிழைம-அழற்சி, மயிர்க்கால் அழற்சி அல்லது சீழ்க்கொப்புளம் போன்றவற்றை  ஏற்படுத்தும்). துரதிர்ஷ்டவசமாக, இந்த பாக்டீரியாக்கள் இரத்த ஓட்டத்தை  அடைந்து உடலின் பல்வேறு பகுதிகளில் பரவி, தொற்றுகளை (காய தொற்றுகள், புண்கள், எலும்புக் குழல் தொற்று, இதயவறை அகச்சாய்வு அழற்ச்சி ) போன்றவற்றை ஏற்படுத்துகின்றன  இதனால் பாதிக்கப்பட்ட நோயாளிக்கு  கடுமையான தீங்கு ஏற்படும் அல்லது உயிரிழப்பு ஏற்படக்கூடும். எஸ். ஆரியஸ் தொற்று சில நோய்களை ஏற்படுத்தவோ அல்லது அதிகரிக்கவோ கூடிய நொதிகள் மற்றும் புற நச்சுக்களையும் உற்பத்தி செய்கின்றன. உணவுவழி நோய்த்தொற்று, நச்சுக்குருதி அதிர்ச்சி நிலை, நச்சு அதிர்ச்சி நோய்த்தொகை, எரிந்த தோல் நோய்க்குறி ஆகியவை இதனால் ஏற்படும் நோய்களில் அடங்கும். 

 காரணங்கள் 

 பாக்டீரியா 
இதற்கான காரணம் தோலில் இருக்கும் ஸ்டேஃபிளோகோகி போன்ற பாக்டீரியாக்கள் தான். பொதுவாக தோலில் முடி அதிகமுள்ள பகுதியில் பாக்டீரியாவால் தொற்று ஏற்பட்டு சீழ் கட்டியாக உருவாகும்.    

 குடும்ப வரலாறு 
மீண்டும் மீண்டும் கொதிப்புக் கொப்புளம் வருபவர்களுக்கு பரம்பரை நோய், நுண்ணுயிர் எதிர்ப்பிகளை அதிகம் உட்கொள்வது, மருத்துவமனையில் அனுமதிக்கப்பட்டிருப்பது போன்றவை காரணமாக இருக்கலாம். மேலும் அவர்களுக்கு இரத்த சோகை அல்லது நீரிழிவு நோய் இருப்பதற்கான வாய்ப்புகள் அதிகம். அவர்களுக்கு இது தொடர்புடைய தோல் நோய்களும் பல புண்களும் இருப்பதற்கான வாய்ப்புகளும் அதிகம். 

 மற்றவை 
எச்.ஐ.வி/எய்ட்ஸ், நீரிழிவு நோய், ஊட்டச்சத்து குறைபாடு அல்லது குடிப்பழக்கம் போன்றவற்றால் நோயெதிர்ப்பு அமைப்பு செயல்பாடுகள் குறைவதும் பிற காரணங்களில் அடங்கும்.  சுகாதாரமின்மை மற்றும் உடல் பருமன் ஆகியவையும் காரணங்களாகும்.  

 சிகிச்சை 
கொதிப்புக் கொப்புளம் உரையாமல் தானாகவே சரியாக்கூடும், ஆனால் பெரும்பாலும் கொப்புளம் உடைந்து உள்ளிருக்கும் சீழ் வெளியேறும். இது பொதுவாக இரண்டு வாரங்களுக்குள் தானாகவே நடக்கும். கொப்பளம் உடைவதற்கு முன்னும் பின்னும், சூடான, ஈரமான ஒத்தடம் கொடுப்பது, குணப்படுத்துவதை விரைவுபடுத்த உதவும். பாக்டீரியா பரவாமல் இருக்க, அந்தப் பகுதியை சுத்தமாக வைத்திருக்க வேண்டும், அதைத் தொட்ட பிறகு கைகளைக் கழுவ வேண்டும், மேலும் எந்தவொரு கட்டுகளையும் கவனமாக அப்புறப்படுத்த வேண்டும்.  மருத்துவர்  கொதிப்புக் கொப்புளத்தில் உள்ள சீழ் போன்வற்றை அகற்ற கிழிக்கலாம், ஆனால் வீட்டில் அதை அழுத்துவதையோ அல்லது கிழிப்பதையோ முயற்சிக்கக்கூடாது, ஏனெனில் இதனால் தொற்று மேலும் பரப்பக்கூடும். பெரிய அல்லது அடிக்கடி வரும் கொதிப்பு கொப்புளங்களுக்கு அல்லது உணர்திறன் வாய்ந்த பகுதிகளில் (இடுப்பு, மார்பகங்கள், அக்குள்,  நாசியில்,  காதில்) ஏற்படும் கொதிப்புகளுக்கு நுண்ணுயிர் எதிர்ப்பி சிகிச்சை பரிந்துரைக்கப்படலாம்.    

 மேற்கோள்கள் 

 வெளி இணைப்புகள் 

பகுப்பு:நோய்கள்